РЕПУБЛИКА БЪЛГАРИЯ
В И С Ш    С Ъ Д Е Б Е Н    С Ъ В Е Т

П Р О Т О К О Л   № 2

от заседание на Комисия „Съдебна карта и натовареност на
прокурорите и следователите” при прокурорската колегия
на Висшия съдебен съвет,
проведено на 02.02.2023 г.

Днес, 02 февруари 2023 г. (четвъртък) от 15:00  часа се проведе заседание на Комисия „Съдебна карта и натовареност на прокурори и следователи” при прокурорската колегия на ВСС, в състав:

ПРЕДСЕДАТЕЛ:

ЧЛЕНОВЕ:	ПЛАМЕН НАЙДЕНОВ 

ОГНЯН ДАМЯНОВ
	
От администрацията на Висшия съдебен съвет присъстват експертният сътрудник към комисията Красимира Василева, началник отдел „ПОНД“, дирекция „Правна“.

Заседанието на комисията протече при предварително обявения и приет от комисията дневен ред:

1. Становище с вх. № ВСС-14017/22/25.01.2023 год. от г-жа Снежа Георгиева – прокурор в РП – Ловеч, ТО - Ловеч.
2. Извлечение от протокол № 4/01.02.2023 г. от заседание на комисия „Бюджет и финанси“ към пленума на Висшия съдебен съвет относно решение на Министерски съвет № 70/27.01.2023 г. за бюджетната процедура за 2024 година.
3. Извлечение от протокол №17/14.12.2022 год. от заседание на комисия „Съдебна карта, натовареност и съдебна статистика“ към съдийската колегия на ВСС относно воденето и поддържането на Регистъра на командированите в органите на съдебната власт магистрати.

ПО ДНЕВНИЯ РЕД:

1. ОТНОСНО: Становище с вх. № ВСС-14017/22/25.01.2023 год. от г-жа Снежа Георгиева – прокурор в РП – Ловеч, ТО - Ловеч.

След проведени обсъждания: 

Комисия "Съдебна карта и натовареност на прокурорите и следователите" при прокурорската колегия на
Висшия съдебен съвет
Р Е Ш И :

1.1. ПРИЕМА становище с вх. № ВСС-14017/22/25.01.2023 год. от г-жа Снежа Георгиева – прокурор в РП – Ловеч, ТО – Ловеч относно Доклад №1333/2022 год. на АП-Велико Търново, за сведение.

2. ОТНОСНО: Извлечение от протокол № 4/01.02.2023 г. от заседание на комисия „Бюджет и финанси“ към пленума на Висшия съдебен съвет относно решение на Министерски съвет № 70/27.01.2023 г. за бюджетната процедура за 2024 година.

МОТИВИ: С решение по т. 2 от протокол № 4/01.02.2022 г. комисия „Бюджет и финанси“ към пленума на Висшия съдебен съвет е изискала от постоянните комисии на Висшия съдебен съвет обосновани и остойностени предложения за нови дейности и/или щатни бройки за периода 2024-2026 г., които до сега не са предвиждани по бюджета на ВСС, както и информация за броя на младшите магистрати по чл. 179 от ЗСВ за същия период. Информацията следва да се предостави в срок до 17.02.2023 г.
Комисията „Съдебна карта и  натовареност за прокурори и следователи“  към Прокурорската колегия на Висшия съдебен съвет не предвижда нови дейности за цитирания период, които до настоящия момент не са били предвидени в бюджета на ВСС.
Във връзка с гореизложеното, 

Комисия "Съдебна карта и натовареност на прокурорите и следователите" при прокурорската колегия на
Висшия съдебен съвет
Р Е Ш И :

2.1. В правомощията на Комисия „Съдебна карта и  натовареност за прокурори и следователи“към Прокурорската колегия на Висшия съдебен съвет не се предвиждат нови дейности за периода 2024-2026 г., които до настоящия момент не са били предвидени в бюджета на Висшия съдебен съвет.
2.2. Решението по т. 1 да се предостави на комисия „Бюджет и финанси“ към пленума на Висшия съдебен съвет.

3. ОТНОСНО: Извлечение от протокол №17/14.12.2022 год. от заседание на комисия „Съдебна карта, натовареност и съдебна статистика“ към съдийската колегия на ВСС относно воденето и поддържането на Регистъра на командированите в органите на съдебната власт магистрати.

МОТИВИ: С решение по т. 3 от протокол № 17/14.12.2022 г. комисия „Съдебна карта, натовареност и съдебна статистика“ към съдийската колегия на ВСС е изразила положително становище по направени предложения, обективирани в доклад от експертните сътрудници на КСКНСС, относно воденето и поддържането на регистъра на командированите в органите на съдебната власт магистрати. Съгласно направеното предложение, вмененото с разпоредбата на чл. 72, т.5, б. “г” от Правилника за организацията на дейността на Висшия съдебен съвет и неговата администрация (ПОДВССА) на дирекция ИТСС задължение да поддържа регистъра на командированите магистрати следва да бъде прехвърлено на дирекция „Конкурси на магистрати“, като за целта бъде отменена разпоредбата на чл. 72, т.5, б. “г” от ПОДВССА и допълнена разпоредбата на чл. 73, т. 9, като бъде създадена б. „г“. 
Предвид обстоятелството, че предложението касае необходимост от промяна в съществуващата подзаконова нормативна уредба, това следва да стане по начин съответстващ на изискванията на Закона за нормативните актове (ЗНА). Според ЗНА, преди внасянето на проект на нормативен акт за издаване или приемане от компетентния орган, съставителят на проекта го публикува на интернет страницата на съответната институция заедно с мотивите, съответно доклада, като на заинтересованите лица се предоставя срок за предложения и становища по проекта, който не е по-кратък от 30 дни, освен в изключителни случаи, в които той може да бъде не по-кратък от 14 дни. Правилото на чл. 26, ал. 2 от ЗНА е пряко относимо към преценката за законосъобразност на процедурата по приемането, съответно изменението или отмяната на съответен нормативен акт. След изпълнение на това изискване, съгласно чл. 19, т. 1 от ПОДВССА и чл. 16, ал. 1 от Вътрешните правила за изработване на нормативни актове във Висшия съдебен съвет и оценка на въздействието им проектът, ведно с мотивите/доклада, предварителната оценка на въздействието и справка за постъпилите предложения се внасят от Комисия по правни въпроси към пленума на ВСС за разглеждане на заседание на пленума на ВСС.

Във връзка с гореизложеното, 

Комисия "Съдебна карта и натовареност на прокурорите и следователите" при прокурорската колегия на
Висшия съдебен съвет
Р Е Ш И :

3.1. Изразява положително становище във връзка с направеното предложение за изменение и допълнение на Правилника за организацията на дейността на ВСС и неговата администрация в частта относно поддържане регистъра на командированите в органите на съдебната власт магистрати. 
	3.2.  Изпраща решението по т. 3.1 на Комисия по правни въпроси към пленума на ВСС, по компетентност.
	3.3.  Изпраща преписката на Комисия по атестирането и конкурсите при прокурорската колегия на ВСС, за изразяване на становище.

ПРЕДСЕДАТЕЛ
					НА КСКНПС:                     
								ПЛАМЕН НАЙДЕНОВ

Изготвил:

Красимира Василева: ………………………..
Началник отдел „ПОНД", д-я "Правна", АВСС,
експертен сътрудник към комисията